എം.ജി അത്ലറ്റിക്സ് ട്രയല്സ് : അസംപ്ഷന്, എം.എ കോളേജുകള് മുന്നില് പാലാ: പാലാ മുനിസിപ്പല് സ്റ്റേഡിയത്തില് നടക്കുന്ന എം.ജി സര്വകലാശാല അത്ലറ്റിക്സ് ട്രയല്സ് രണ്ടാം ദിനത്തില് പുരുഷ വിഭാഗത്തില് കോതമംഗലം എം.എ കോളേജും 124 പോയിന്റ്, വനിതാ വിഭാഗത്തില് ചങ്ങനാശേരി അസംപ്ഷന് കോളേജും 96 പോയിന്റ് മുന്നിട്ടു നില്ക്കുന്നു. പുരുഷവിഭാഗത്തില് ചങ്ങനാശേരി എസ്.ബി കോളജ് 43 പോയിന്റ്, കാഞ്ഞിരപ്പള്ളി സെന്റ് ഡൊമിനിക്സ് കോളേജ് 35 പോയിന്റ്, കോലഞ്ചേരി സെന്റ് പീറ്റേഴ്സ് കോളേജ് 25 പോയിന്റ് എന്നിവ യഥാക്രമം രണ്ടു മുതല് നാലു വരെ സ്ഥാനങ്ങളില് നില്ക്കുന്നു. വനിതാ വിഭാഗത്തില് പാലാ അല്ഫോന്സാ കോളേജ് 70 പോയിന്റ്, കോതമംഗലം എം.എ കോളേജ് 64 പോയിന്റ്, കോലഞ്ചേരി സെന്റ് പീറ്റേഴ്സ് കോളേജ് 17 പോയിന്റ് എന്നിവയാണ് യഥാക്രമം രണ്ടു മുതല് നാലു വരെ സ്ഥാനങ്ങളിലുള്ളത്.